OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

ŠKOLSKI ODBOR

KLASA: 007-04/22-02/02

URBROJ: 238-30-01-22-2

U Poljanici Bistranskoj, 15. ožujka 2022. godine

**ZAPISNIK 9. SJEDNICE ŠKOLSKOG ODBORA**

održane 14. ožujka 2022. godine

Prisutni: Ljiljana Popovački Račić, Sandra Škrlin, Božidar Glas, Dražen Blažeković, Antonija Matić, Josipa Meštrović Špoljar, Natalija Dubravec

Ostali prisutni: Barbara Knezić – zapisničar, ravnatelj Eduard Kovačević

 Sjednica je počela u 18 sati.

Predsjednica Školskog odbora pozdravila je sve prisutne, te predložila sljedeći:

D n e v n i r e d

**-**Verifikacija zapisnika s prošle sjednice

1. Usvajanje dnevnog reda
2. Organizacija izvanučioničke nastave
3. Obavijest o natječajima
4. Usvajanje Pravila o upravljanju dokumentarnim i arhivskim gradivom i popis dokumentarnog gradiva s rokovima čuvanja
5. Izvršenje Financijskog plana OŠ Bistra za 2021. godinu
6. Financijski izvještaj OŠ Bistra za 2021. godinu
7. Usvajanje Odluke o raspodjeli rezultata i načinu korištenja viška u 2022. godini
8. Razno

Predsjednica Školskog odbora na glasanje daje zapisnik sa 8. sjednice.

Zapisnik 8. sjednice jednoglasno je prihvaćen.

Ad.1.

Predloženi dnevni red jednoglasno je prihvaćen.

Ad.2.

Ponovno se organiziraju terenska nastava i jednodnevni izleti. Svi članovi Školskog odbora se slažu. Učenici 8.-ih razreda 16.3.2022. godine idu na jednodnevni izlet u Vukovar. Zbog duljine i trajanja putovanja idući dan, 17.3.2022., osmi razredi neće imati nastavu nastavu. Svi članovi školskog odbora su se složili.

Prema uputi HZJZ od 7. ožujka 2022. godine, svi učenici i djelatnici se trebaju samotestirati unutar 48 sati prije kretanja na izlet.

 Ad.3.

Ravnatelj je upoznao članove Školskog odbora s raspisanim natječajima u siječnju i veljači 2022. godine.

Za natječaje za spremačicu i kuharicu (određeno puno radno vrijeme, zamjene za bolovanje) nije pristigla ni jedna molba.

Za natječaj za domara (određeno puno radno vrijeme, zamjena za bolovanje) su pristigle tri molbe od kojih su dva kandidata ipak nezainteresirani, a jedan kandidat ne zadovoljava uvjete iz natječaja.

Za natječaj za učitelja matematike (određeno puno radno vrijeme, zamjena za bolovanje) nije pristigla ni jedna molba.

Raspisana su i tri natječaja za pomoćnike; za prvi nije pristigla ni jedna molba, za drugi je pristigla jedna molba, ali je kandidatkinja odustala te za treći natječaj jedna molba – Laura Račić. Članovi Školskog odbora jednoglasno su dali suglasnost na prijedlog ravnatelja o zapošljavanju Laure Račić na radno mjesto pomoćnika u nastavi (određeno, nepuno radno vrijeme, 22 sata tjedno).

 Ad.4.

Pravila o upravljanju dokumentarnim i arhivskim gradivom i popis dokumentarnog gradiva s rokovima čuvanja, na prijedlog ravnatelja, jednoglasno su usvojena.

 Ad.5.

Članovima Školskog odbora je voditeljica računovodstva dala na uvid Izvršenja II. rebalansa financijskog plana Osnovne škole Bistra za 2021. s indeksima realizacije. Troškovi su prikazani na četvrtoj razini. Svi članovi su jednoglasno usvojili prijedlog te je donesena Odluka o usvajanju izvršenja Financijskog plana za 2021. godinu.

 Ad.6.

Članovi Školskog odbora su upoznati sa predajom svih izvještaja (PR-RAS, Bilanca, RAS-funkcijski i Obveze) u propisanom roku. Obrasci koji su predani su objašnjeni prema bilješkama koje su sastavni dio financijskih izvještaja. Rast rashoda prati rast prihoda, iako ne u istom omjeru kao 2020. godine jer ove godine je prikazan višak na Referentnoj stranici manji i iznosi 222.503 kn.

 Ad.7.

Na temelju financijskih izvještaja za 2021. godinu dan je prijedlog da se iz viška pokrije manjak koji je nastao u 2021. godini, a ostatak viška da se koristi za redovno poslovanje i eventualno uređenje dijela prostora Područne škole Gornja Bistra. Prijedlog Odluke o raspodjeli rezultata i načinu korištenja viška u 2022. godini jednoglasno je usvojen.

Ad.8.

Ravnatelj je upoznao nazočne da je 14.3.2022. stigao dopis Ministarstva znanosti i obrazovanja prema kojem u osnovnim i srednjim školama, s obzirom na nove upute za sprječavanje i suzbijanje bolesti COVID-19, više nema potrebe za skraćivanjem nastavnog sata s 45 minuta na 40 minuta jer se više ne primjenjuju posebne upute vezano uz izvođenje nastave te pojačanu potrebu čišćenja i održavanja prostora.

Isto tako, ravnatelj je članove Školskog odbora upoznao sa viješću da će u školu za sada biti upisano četiri učenika iz Ukrajine.

Sjednica je završila u 19 sati i 10 minuta.

Zapisničarka: Predsjednica Školskog odbora:
Barbara Knezić Ljiljana Popovački Račić